**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS VALDOMŲ ĮMONIŲ METINIŲ FINANSINIŲ ataskaitų RINKINIŲ IR METINIŲ PRANEŠIMŲ (VEIKLOS ATASKAITŲ) TVIRTINIMO“ PROJEKTO**

**1. Sprendimo projekto tikslai ir uždaviniai.**

Klaipėdos miesto savivaldybės (toliau Savivaldybė) tarybos sprendimo projektu (toliau – Sprendimas) siekiama įgyvendinti teisės aktuose nustatytą reikalavimą – Savivaldybės tarybai priimti sprendimus dėl savivaldybės valdomų įmonių (toliau – SVĮ) metinių finansinių ataskaitų rinkinių ir metinių pranešimų (veiklos ataskaitų).

**2. Kaip šiuo metu yra teisiškai reglamentuojami projekte aptarti klausimai.**

Lietuvos Respublikos vietos savivaldos įstatymo 15 straipsnio 3 dalies 5 punktas nustato paprastąją savivaldybės tarybos kompetenciją – *tvirtinti savivaldybės valdomų įmonių metinių finansinių ataskaitų rinkinius, metinius pranešimus ir (ar) veiklos ataskaitas*.

Klaipėdos miesto savivaldybės tarybos veiklos reglamento, patvirtinto Klaipėdos miesto savivaldybės tarybos 2023 m. kovo 23 d. sprendimu Nr. T2-19 „Dėl Klaipėdos miesto savivaldybės tarybos veiklos reglamento patvirtinimo“, 16.5 papunktis nustato, kad SVĮ vadovai kasmet iki balandžio 30 dienos Savivaldybės merui teikia metines veiklos ataskaitas už praėjusius metus. Meras pateiktas ataskaitas teikia svarstyti komitetams pagal kompetenciją. Komitetai, susipažinę su pateiktomis ataskaitomis, joms gali pritarti arba motyvuotai nepritarti. Komitetui nepritarus pateiktai ataskaitai, ją teikęs įmonės vadovas gali būti įpareigotas ataskaitą pakoreguoti. *Taryba dėl ataskaitų priima sprendimus*.

**3. Kokios siūlomos naujos teisinio reglamentavimo nuostatos ir laukiami rezultatai**.

Sprendimu siekiama įgyvendinti aukščiau nurodytų teisės aktų reikalavimus, naujas teisinis reglamentavimas nesiūlomas.

**4.** **Numatomo teisinio reguliavimo poveikio vertinimas – nustatomas galimas teigiamas ir neigiamas poveikis to teisinio reguliavimo sričiai.**

Teigiamas poveikis – įgyvendinti teisės aktų reikalavimai.

Neigiamas poveikis nenustatomas.

**5. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Sprendimui įgyvendinti kitų teisės aktų rengti nereikia.

**6. Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

Sprendimui įgyvendinti biudžeto lėšų poreikio nėra.

**7. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Sprendimo projektu teikiami SVĮ 2022 m. metinių finansinių ataskaitų rinkiniai ir metiniai pranešimai yra audituoti ir dėl visų nepriklausomi auditoriai teikė nemodifikuotas (teigiamas) išvadas, kad:

* finansinės ataskaitos, visais reikšmingais atžvilgiais teisingai parodo tikrą ir teisingą įmonių 2022 m. gruodžio 31 d. finansinę būklę ir tą dieną pasibaigusių metų finansinius veiklos rezultatus ir pinigų srautus pagal Lietuvos finansinės atskaitomybės standartus;
* įmonių metiniame pranešime pateikti finansiniai duomenys atitinka tų pačių finansinių metų finansinių ataskaitų duomenis ir įmonių metiniai pranešimai buvo parengti laikantis Lietuvos Respublikos įmonių finansinės atskaitomybės įstatymo reikalavimų.

**8. Kiti sprendimui priimti reikalingi pagrindimai, skaičiavimai ir paaiškinimai.**

Visų SVĮ vadovai pakviesti į Savivaldybės tarybos Komitetų posėdžius ir Savivaldybės tarybos posėdį, kuriuose pristatys 2022 m. SVĮ svarbiausius įvykius ir veiklos rezultatus bei atsakys į savivaldybės tarybos narių klausimus.

Turto valdymo skyriaus vedėjas Edvardas Simokaitis